প্রধানমন্ত্রীর কার্যালয়ের নতুন ঠিকানা ‘সেবা তীর্থ’

ওয়েব ডেস্ক: এবার এক ছাদের তলায় আসবে সরকারের সর্বোচ্চ স্তরের একাধিক গুরুত্বপুর্ণ দফতর। সেন্ট্রাল ভিস্তা পুনির্বিকাশ প্রকল্পের অঙ্গ হিসেবে তৈরি হতে চলেছে। জানা গিয়েছে এর নামকরণ করা হচ্ছে সেবা তীর্থ। যাতে সমন্বয় আরও সহজ হয় সেই কারণেই এই উদ্যোগ বলে জানা গিয়েছে।

প্রধানমন্ত্রী নরেন্দ্র মোদির ৭৮ বছর পুরনো ঠিকানা সাউথ ব্লক ছেড়ে এবার নতুন কার্যালয় স্থানান্তরিত হচ্ছে অত্যাধুনিক নতুন ভবনে। পিএমও কাজ করবে সেবা তীর্থ ১ – এ। যা এক্সিকিউটিভ এনকেলভ ১- র অধীনে তিনটি ভবনের মধ্যে প্রথম ভবন এবং বায়ু ভবনের পাশে অবস্থিত। এক্সিকিউটিভ এনকেলভটি এখন সেন্ট্রাল ভিস্তা পুনির্বিকাশ সংস্থা নামে পরিচিত হয়েছে। সেবা তীর্থর আধিকারিকেরা বলছেন , সেবা তীর্থ হল সেবার চেতনাকে প্রতিফলিত করার কর্মক্ষেত্র। যেখানে জাতীয় অগ্রাধিকারগুলো জায়গা পাবে।

আরও পড়ুন: ৯ ডিসেম্বর থেকে সংসদে শুরু SIR আলোচনা, সময় বরাদ্দ ১০ ঘণ্টা

পিএমও ছাড়াও এখানে থাকবে ক্যাবিনেট সচিবালয়, জাতীয় নিরাপত্তা পরিষদ সচিবালয়, ইন্ডিয়া হাউস। যেখানে বিদেশী রাষ্টনেতাদের সঙ্গে উচ্চপর্যায়ের আলোচনা হবে। প্রধানমন্ত্রী নরেন্দ্র মোদির নেতৃত্বে শাসনের স্থানগুলোকে কর্তব্য ও স্বচ্ছতার প্রতীক হিসেবে নতুন আকার দেওয়ার চেষ্টা চলছে ।

সেখানকার আধিকারিকরা জানান, ভারতের সরকারি প্রতিষ্ঠানগুলোতে গভীর পরিবর্তন চলছে। এই পরিবর্তন কেবল প্রশাসনিক নয়, সাংস্কৃতিক ও নৈতিকও। যেমন, রাজ্য়পালদের বাসভবন রাজভবন থেকে হয়েছে লোকভবন। ২০১৬ সালে প্রধানমন্ত্রীর বাসভবনের নাম রেসকোর্স রোড থেকে বদলে লোক কল্যাণ মার্গ করা হয়।

দেখুন খবর: